**Helyfoglaló 2024 Tehetségkutató Versenykiírás**  
A Helynekem Kulturális tér és Szórakozóhely és a Rockinform.hu pályázatot ír ki feltörekvő, amatőr zenekarok részére, a Helyfoglaló 2023 Zenei Tehetségkutatón való részvételre. Ez a rendezvény az Öröm a Zene tehetséggondozó program miskolci állomása, innen a nyertes bekerül az országos döntőbe, ahol a fődíj egy 2,5 milló Forint értékű nyeremény! Valamennyi megyei és határon túli esemény győztese bekerül a Hangfoglaló Program őszi meghallgatására, amennyiben érvényes pályázatot ad be.

A lenti feltételekkel beérkező pályázatokat előzsűrizzük, majd értesítést küldünk a jelentkezőknek a pályázatuk elfogadásáról (esetleg elutasításáról) június 15-ig.  
JELENTKEZÉSI határidő: 2024**. június 03. 24 óra**

Az esemény **június 29-én** lesz megrendezve, reggel 9:00 órától becsekkolás, fellépők sorrendjének kisorsolása, 10 órától megnyitó - az első zenekar kezd... Az ebédszünet után /13 órától 30 perc/folytatódik a verseny, és kb. 18 óráig befejeződik az eredményhirdetéssel a Helynekemben. A programban 3 saját szerzeményt (max 15 perc játékidő) kell bemutatni, ezt értékeli az öttagú zsűri. Nevezési díj 1500 Ft tagonként, amit a helyszínen kell befizetni a regisztrációkor.

 Jelentkezni magyarországi és határon túli magyar együtteseknek/előadóknak lehet a versenyre élőzenei, hangszeres produkciókkal. Fontos, hogy nem állhatsz szerződésben lemezkiadóval, magánkiadásban megjelent zeneanyag nem kizáró tényező.

A szervezők backline-t biztosítanak a színpadon, alap dobszereléssel. A részletekről a pályázat elfogadását visszaigazoló emailben írunk majd. Lehetőség szerint minden jelentkező csapat hozzon magával 1-2 fős technikai személyzetet/segítőt! A gyors le-fölpakolás érdekében.

**Zsűritagok:**  
Andrásik Remo - a HANOSZ főtitkára, gitáros, zeneszerző, gitártanár  
+1 delegált Öröm a zene zsűritag

Károly Tamás - producer, stúdiós szakember

Fekete Szilárd - a Rotor dobosa, a Gitármánia tábor tanára  
Nahaj Péter - énekes-gitáros-zeneszerző-szövegíró, zenetanár (Sky Fanatic)

A versenyre kizárólag emailben lehet jelentkezni egy kitöltött (itt tölthető le: <https://bit.ly/3UyzOz2>) jelentkezési lappal és egy link vagy zenei file csatolásával, ami a zenekar minimum 1 db. saját számát tartalmazza /maximum 3db/, illetve 1-2 fotó a zenekarról. Ezeket a helyfoglalomiskolc@gmail. com címre kell elküldeni, a „Tárgy”-ban szerepelnie kell: „Jelentkezés a Helyfoglaló2024 tehetsékutatóra”, utána pedig a zenekar nevét kell beírni!   
Az esemény a közönség számára ingyenesen látogatható!  
A helyezések és a díjak a versenyprogram után, a zsűri értékelése alapján kerülnek kiosztásra.   
Nyereményeket az esemény Facebook oldalán folyamatában adjuk közre /továbbá itt rendszeresen friss híreket közlünk/:

<https://www.facebook.com/events/336827129389981>

Az 1. helyezett az itt kapott díjakon kívül felléphet még a 2024-es HANGFOGLALÓ MAGYARORSZÁG TEHETSÉGKUTATÓ döntőjében is Budapesten, október elején. Itt a győztes csapat viszi a fődíjat, ami 2,5 millió forint értékű!

**A szervezők a programváltozás jogát fenntartják!**